حاجي تعاتبني يئسـت من العتـاب
ومن كتـر ما حملتني هالجسم داب
حاجي تعـاتبني واذ بـدك تروح
روح وأنا قلبي تعـود عالعـذاب
علّمت قلبي من الطفولة عا هواك
وما اتطلعت هالعيـن إلا عا حماك
والله بيشهد ما ضحكت مرة لسواك
وليش بتضلّك تفـتّـحلي بـواب
عايشـة بعيـدة عن ليـالي الصفا
عيشـة جفا وبحكي مع الناس بجفا
يا هل ترى مش هيك بيكون الوفـا
وكيف بيكـون الوفا عطيني جواب
إن كان غيرة هالجدال وهالشكوك
أضنيتني يكفي بقـا يرحم ابـوك
وإن كـان غير حباب عمبيعلموك
الله يباركلك يا ولفي بها لحبـاب
كل مـا عم زيــد في حبك ولوع
كل ما بتزيــد في عيني الدمــوع
ويا ريت عن حبك المضني لي رجوع
راح تهرب الأيــام ويمر الشــباب
وين بتلاقي متــل قلبي قلــوب
شــو صار صافيلك وغافرلك ذنوب
وقديش عن حبـّـك قلت بكره بتـوب
ما تعبت يا ولفي ولا هالقلب تــاب